ભારતની મુલાકાતે આવેલ બિલ ગેટ્સે પહેલાં કેન્દ્રિય ગૃહમંત્રી રાજનાથ સિંહ સાથે પણ મુલાકાત કરી હતી. આ દરમિયાન તેમણે ભારતમાં વિભિન્ન કલ્યાણકારી પહેલો અંગે ચર્ચા કરી હતી. બિલ ગેટ્સ અને ગૃહમંત્રીની બેઠક ખૂબ મહત્વપૂર્ણ માનવામાં આવી રહી છે, કારણ કે, એક ભારતીય એનજીઓ પબ્લિક હેલ્થ ફાઉન્ડેશન ઓફ ઇન્ડિયા(પીએચએફઆઈ)ની માન્યતા એપ્રિલમાં ગૃહ મંત્રાયલ દ્વારા રદ્દ કરવામાં આવી હતી. જન સ્વાસ્થ્યના ક્ષેત્રમાં કામ કરતા આ એનજીઓને ભંડોળ પૂરું પાડતા સંસ્થાનોમાંનું એક હતું ગેટ્સ ફાઉન્ડેશન. ગુરૂવારે બિલ ગેટ્સે કહ્યું હતું કે, જો ભારત 20 વર્ષ સુધી 7 ટકાનો સરેરાશ વૃદ્ધિ દર, સમાનતાના આધારે મેળવે તો આ દેશની ઉલ્લેખનીય ઉબલબ્ધિ હશે. જીએસટી એ સકારાત્મક દિશામાં લેવામાં આવેલ પગલું છે.